Ma tean seda, et ma pean õpetama teisele kursusele ainet ja selgitama, miks ei ole eestikeelset õppekirjandust (sest meie eriala baastekste ei ole eesti keeles olemas, sest tõlkerahasid ja trükirahasid ei ole olemas), ma pean kogu aeg võitlema sellega, et leida seminariaegu, kus oleks kohal mitte rohkem kui 30 inimest, sest muidu ei jõua kõigiga rääkida ning kuidagi need 120 kuulajat peab nendesse ära jaotama. Ma pean võitlema sellega, et saada näiteks eksamil analüüsimiseks jaotatavaid tekste välja printida, sest ma ei saa eeldada, et kõik tudengid isegi raamatukogust vajalikke raamatuid saaksid. Seda, et mul oleks eestikeelne õpik või seda, et mul oleks võimalik see koostada (õpiku koostamine kaalub kordades vähem kui artikkel, mille põhjal õppejõude kohale valitakse), ma ka väga ei looda.